जबरदस्त बारिश से गोरखपुर एयरपोर्ट के रनवे पर पानी आ जाए के कारण प्रधानमंत्री के कार्यक्रम में बदलाव कईल गईल बा। उ लखनऊ होके जईहें। संतकबीर के निर्वाण स्थली मगहर में गुरुवार के प्रधानमंत्री नरेंद्र मोदी के शंखनाद होई। हालांकि ऐ वक्त पर उनकर कार्यक्रम में कुछ तब्दीली कईल गईल बा। अब उ दिल्ली से लखनऊ होके मगहर (संतकबीर नगर) जईहें। पहिले उनका गोरखपुर से मगहर जाएके कार्यक्रम रहे। मंगलवार आ बुधवार के रात जबरदस्त बारिश से गोरखपुर एयरपोर्ट के रनवे पर पानी आ गईला के कारण प्रधानमंत्री के कार्यक्रम में बदलाव कईल गईल बा। प्रधानमंत्री के गोरखपुर ना जाऐ के मद्देनजर मुख्यमंत्री योगी आदित्यनाथ के भी कार्यक्रम में बदलाव भईल बा।
योगी भी लखनऊ फिर अईलें
पहिले तय कार्यक्रम के मुताबिक योगी के बुधवार के गोरखपुर में रहे। गोरखनाथ मंदिर के मठ में रात्रि विश्राम के बाद गुरुवार के ऊ गोरखपुर एयरपोर्ट पर प्रधानमंत्री के अगवानी करतन आ उनके साथे हेलीकाप्टर से मगहर जाईते। प्रधानमंत्री के कार्यक्रम में बदलाव के कारण योगी बुधवार के मगहर स्थित कार्यक्रम स्थल के निरीक्षण कर लखनऊ आ गईले।
प्रधानमंत्री गुरुवार के सुबह विशेष विमान से अमौसी एयरपोर्ट पहुंचिहें। एयरपोर्ट पर राज्यपाल राम नाईक, मुख्यमंत्री आ भाजपा के वरिष्ठ नेता मोदी का स्वागत करिहें। एयरपोर्ट से ही मुख्यमंत्री, प्रधानमंत्री के साथ हेलीकाप्टर से मगहर जईहें।
bho_Deva bho_Deva bho_Deva bho_Deva